stanford-oval/wikipedia huggingface dataset:
ขบวนการต่อต้านของพม่า พ.ศ. 2428–2438
การต่อต้านในเขตภูเขากะชีน > อูโปซอว์

อูโปซอว์ได้จัดตั้งกลุ่มโจมตีกองทัพอังกฤษโดยได้รับการสนับสนุนจากชาวกะชีนมาก เขาเริ่มต่อต้านอังกฤษใน พ.ศ. 2431 หลังจากที่อังกฤษมาถึงโมกองและสำรวจแหล่งแร่หยก เขายึดครองโมกองไว้ได้เมื่อ 20 พฤษภาคม พ.ศ. 2431 อังกฤษได้โจมตีโมกองอย่างหนักในเดือนตุลาคม พ.ศ. 2431 กองกำลังของอูโปซอว์ถูกปราบได้ใน พ.ศ. 2432
การต่อต้านในเขตภูเขากะชีน > เจ้าฟ้าหวุ่นโธ

อูส่วยทาได้เป็นเจ้าฟ้าหวุ่นโธตั้งแต่ พ.ศ. 2409 และได้มอบตำแหน่งให้ลูกชายคืออูอ่องมยัตใน พ.ศ. 2424 ทั้งพ่อและลูกต่างจงรักภักดีต่อราชวงศ์คองบอง เมื่ออังกฤษตีมัณฑะเลย์แตก อูอ่องมยัตปฏิเสธที่จะมอบตัวและได้ต่อต้านอังกฤษ การต่อต้านอย่างเปิดเผยเกิดขึ้นเมื่อเดือนกุมภาพันธ์ พ.ศ. 2433 อังกฤษพยายามกดดันจนเข้ายึดเมืองหลวงของหวุ่นโธได้เมื่อ 27 กุมภาพันธ์ สองพ่อลูกต้องลี้ภัยไปยูนนาน การต่อต้านจึงสงบลง
การต่อต้านในเขตภูเขาชีน > ชนเผ่าชีน

เผ่าตาชอนเป็นเผ่าที่มีอิทธิพลมากในบรรดาชาวชีน อังกฤษเริ่มขยายอิทธิพลเข้าไปในชีนเมื่อ 1 มกราคม พ.ศ. 2429 โดยอังกฤษพยายามเข้าไปเจรจาและลดความสำคัญทางทหารของเผ่าต่าง ๆ กลุ่มที่เคยต่อต้านอังกฤษในพม่าหลายกลุ่มได้หนีมาอยู่กับเผ่าตาชอน เช่น เจ้าฟ้าชเวโจบะยู ในที่สุดชนเผ่าต่าง ๆ ของชีนรวมตัวกันต่อต้าน อังกฤษได้ส่งกองทหารเข้าไปเมื่อ 3 ธันวาคม พ.ศ. 2431 โดยแบ่งเป็นกองทัพฝ่ายเหนือและใต้ ในที่สุดผู้นำของชาวชีนกลุ่มสุดท้ายคือไข่กำ ผู้นำเผ่าสิยินยอมมอบตัวใน พ.ศ. 2437
หลังจากนั้น

กลุ่มต่อต้านต่าง ๆ ในพม่าไม่ได้รวมกันเป็นเอกภาพ แต่เป็นลักษณะการตอบสนองต่อเหตุการณ์หลังการล่มสลายโดยฉับพลันของราชวงศ์คองบอง กลุ่มต่อต้านส่วนใหญ่เป็นกลุ่มขนาดเล็ก ไม่มีการจัดองค์กรที่ดี และมีเป้าหมายเพียงต่อสู้กับกองกำลังต่างชาติที่รุกรานแผ่นดิน เป็นภัยต่อศาสนาและพระมหากษัตริย์ การที่อังกฤษสามารถปราบปรามกลุ่มเหล่านี้ได้เพราะ อังกฤษมีวิธีการรบที่ดี มีประสบการณ์ในการรบและการยึดครองมากกว่า มีอาวุธและเครื่องจักรกลมากกว่า หลังจากนี้ จะมีเพียงการต่อต้านจากชาวกะชีนเพียงเล็กน้อยจนถึง พ.ศ. 2457- 2458
ฐิติชล สิงห์วังชา

| ฐิติชล สิงห์วังชา |
| --- | --- |
เกิด: นายสายชล โรจนาศรี พ.ศ. 2527
| สถิติเหรียญโอลิมปิก> มวยสากลสมัครเล่น.กีฬาแห่งชาติ |
| --- | --- | --- |
|  |  กีฬาแห่งชาติที่จ.ระยอง  |  |
กีฬากองทัพไทย
|  |  กีฬากองทัพไทยครั้งที่  |  |
ฐิติชล สิงห์วังชา หรือนายสายชล โรจนาศรี เป็นชาวจังหวัดกาฬสินธุ์
ประวัติ

ฐิติชลเคยชกมวยไทยในชื่อสายชล เดชรัตน์ แต่ไม่ประสบความสำเร็จ ต่อมาเข้ารับราชการทหารเป็นทหารบกยศสิบเอก และชกมวยสากลสมัครเล่นให้กับกองทัพบก เคยติดทีมชาติไทยชุดบีเมื่อ พ.ศ. 2543 เคยได้เหรียญทองกีฬาแห่งชาติที่จังหวัดระยอง เหรียญทองกีฬากองทัพไทย จากนั้นจึงหันมาชกมวยสากลอาชีพโดยมีนริส สิงหวังชาเป็นผู้จัดการ มีโอกาสขึ้นชิงแชมป์ ABCO รุ่นซูเปอร์แบนตัมเวทแต่ไม่สำเร็จ
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ ABC รุ่นซูเปอร์แบนตัมเวท เมื่อ 29 พฤษภาคม 2550 แพ้คะแนน ราชมงคล ก่อเกียรติยิม
ชิงแชมป์ WBO เอเชียรุ่นซูเปอร์เฟเธอร์เวทเมื่อ 23 กุมภาพันธ์ 2551 แพ้น็อค อลีเซอร์ ราชิมอฟ (รัสเซีย) ยก ? ที่ รัสเซีย
ธงชาติบาฮามาส

| --- | --- |


การใช้: ธงชาติ
สัดส่วนธง: 1:2
ประกาศใช้: 10 กรกฎาคม พ.ศ. 2516
ลักษณะ: ธงสามแถบแนวนอนพื้นสีฟ้า-เหลือง-ฟ้า ที่ด้านคันธงแบ่งด้วนรูปสามเหลี่ยมพื้นสีดำ
 


การใช้: ธงเรือพลเรือน
สัดส่วนธง: 1:2
ลักษณะ: ธงพื้นแดงกางเขนขาว มีรูปธงชาติที่มุมธงบนด้านคันธง
 


การใช้: ธงเรือรัฐบาล
สัดส่วนธง: 1:2
ลักษณะ: ธงพื้นขาวกางเขนนำ้เงิน มีรูปธงชาติที่มุมธงบนด้านคันธง
 


การใช้: ธงนาวี
สัดส่วนธง: 1:2
ลักษณะ: ธงพื้นขาวกางเขนแดง มีรูปธงชาติที่มุมธงบนด้านคันธง
 
ธงชาติบาฮามาส เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน ​พื้นธงภายในแบ่งเป็นแถบแนวนอน 3 แถบ มีแถบสีเหลืองอยู่ตรงกลาง แถบสีฟ้าขนาบที่ตอนบนและตอนล่าง ที่ด้านคันธงมีรูปสามเหลี่ยมด้านเท่าสีดำ ปลายชี้ไปทางด้านปลายธง ธงนี้เป็นแบบธงที่ชนะเลิศการประกวดแบบธงชาติบาฮามาส และประกาศใช้อย่างเป็นทางการเมื่อวันที่ 10 กรกฎาคม พ.ศ. 2516 อันเป็นวันที่ประกาศเอกราชจากสหราชอาณาจักร
พื้นสีดำ หมายถึงเอกภาพและความเด็ดเดี่ยวของประชาชนชาวบาฮามาส ผู้ซึ่งสืบเชื้อสายมาจากชาวแอฟริกา รูปสามเหลี่ยมที่หันปลายไปยังแถบสีทั้งสามแถบ หมายถึง ขอบเขตของทรัพยากรธรรมชาติในประเทศ ได้แก่ท้องทะเล ซึ่งแสดงด้วยแถบสีฟ้า 2 แถบ และแสงอาทิตย์ ซึ่งแสดงด้วยแถบสีทองที่ตอนกลาง
ธงราชนาวีสำหรับกองทัพเรือบาฮามาสนั้น มีลักษณะคล้ายกับธงราชนาวีสหราชอาณาจักร กล่าวคือ เป็นธงพื้นสีขาวมีรูปกางเขนสีแดง ที่มุมธงบนด้านคันธงมีภาพธงชาติ ส่วนธงเรือช่วยรบ มีลักษณะอย่างเดียวกันกับธงราชนาวีบาฮามาส แต่เปลี่ยนจากกางเขนสีแดงเป็นสีนำ้เงิน และ ธงสำหรับเรือพลเรือนนั้น จะใช้พื้ธงสีกลับกัน คือใช้ธงพื้นแดงมีรูปกางเขนขาวประกอบเข้ากับธงชาติฃ
ดูเพิ่ม

ธงในประเทศบาฮามาส
แหล่งข้อมูลอื่น

ธงชาติบาฮามาส ที่ Flags of the World (อังกฤษ)
ความเป็นมาของธงชาติบาฮามาส
ธนูศึก ประสพชัย

| ธนูศึก ประสพชัย |
| --- | --- |
เกิด: สงบ ใสพลกรัง
ธนูศึก ประสพชัย เป็นนักมวยไทยชาวไทย ซึ่งในปี พ.ศ. 2523 เขาได้จับคู่กับพฤหัส โล่ห์เงิน ขึ้นชกกับมะเฟือง วีระพล ในแบบ 2 ต่อ 1 นับเป็นครั้งแรกของวงการมวยไทย ที่ฝั่งสองคนเป็นฝ่ายชนะคะแนน
ประวัติ

ธนูศึก ประสพชัย มีชื่อจริงคือ สงบ ใสพลกรัง โดยในช่วงที่เป็นนักมวยไทยระดับอาชีพ เขาฝึกซ้อมที่ค่ายมวยประสพชัย ในจังหวัดนครราชสีมา
วันที่ 29 กรกฎาคม พ.ศ. 2523 ธนูศึกได้จับคู่กับพฤหัส โล่ห์เงิน ขึ้นชกกับมะเฟือง วีระพล ในรายการศึกวันทรงชัย ที่สนามมวยเวทีลุมพินี ในแบบ 2 ต่อ 1 (พฤหัส 3 ยกแรก ธนูศึก 2 ยกสุดท้าย รวมเป็น 5 ยก) และจากการแข่งขันครั้งดังกล่าว ฝั่งของธนูศึกเป็นฝ่ายชนะคะแนน
ส่วนในวันที่ 17 กันยายน ของปีเดียวกัน ธนูศึกเข้าแข่งขันรายการศึกพลังหนุ่ม ในรองคู่เอก ที่สนามมวยราชดำเนิน โดยพบกับจ๊อก เกียรตินิวัฒน์ ซึ่งธนูศึกเป็นฝ่ายแพ้คะแนน ในขณะที่คู่ชกของเขาถึงกับหลั่งเลือดที่หางคิ้วซ้าย
ครั้นในปี พ.ศ. 2524 ธนูศึกได้โคจรมาพบกับพฤหัส โล่ห์เงิน ที่จังหวัดนครราชสีมา โดยธนูศึกเป็นฝ่ายชนะ
ส่วนวันที่ 4 กันยายน ของปีเดียวกัน ธนูศึกเข้าแข่งขันรายการศึกวันทรงชัย ที่สนามมวยเวทีลุมพินี โดยธนูศึกเป็นฝ่ายชนะคะแนนลำโขง ศิษย์ไวยวัฒน์ ซึ่งรายการดังกล่าว เก็บค่าผ่านประตูได้ 1,470,000 บาท
และในปี พ.ศ. 2526 ธนูศึกพบกับคู่ชกอย่างปิยะรัตน์ ส.ณรงค์มิตร (ชื่อเดิมคือ อภิรักษ์ สิงห์โบ๊เบ๊) สนามมวยกองบิน 21 จังหวัดอุบลราชธานี จากการแข่งครั้งนี้ ธนูศึกเป็นฝ่ายแพ้แตกด้วยศอก
สถิติการแข่งขัน

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ | ยก |

| พ.ศ. 2526 | แพ้ |  ปิยะรัตน์ ส.ณรงค์มิตร (อภิรักษ์ สิงห์โบ๊เบ๊) |  | สนามมวยกองบิน 21 จังหวัดอุบลราชธานี | แพ้แตกด้วยศอก |  |

| 4 กันยายน พ.ศ. 2524 | ชนะ |  ลำโขง ศิษย์ไวยวัฒน์ | ศึกวันทรงชัย | สนามมวยเวทีลุมพินี | ชนะคะแนน |  |

| พ.ศ. 2524 | ชนะ |  พฤหัส โล่ห์เงิน |  | จังหวัดนครราชสีมา |  |  |

| ไม่ทราบปี | แพ้ |  พฤหัส โล่ห์เงิน |  | สนามมวยเวทีลุมพินี |  |  |

| 17 กันยายน พ.ศ. 2523 | แพ้ |  จ๊อก เกียรตินิวัฒน์ | ศึกพลังหนุ่ม | สนามมวยราชดำเนิน | แพ้คะแนน |  |

| 29 กรกฎาคม พ.ศ. 2523 | ชนะ |  มะเฟือง วีระพล | ศึกวันทรงชัย | สนามมวยเวทีลุมพินี | ชนะคะแนน |  |

| พ.ศ. 2521 | ชนะ |  ผล ศิษย์พ่อแดง |  | สนามมวยเวทีลุมพินี | ชนะคะแนน |  |

| 22 ตุลาคม พ.ศ. 2519 | แพ้ |  อรชุนน้อย ฮ.มหาชัย | ศึกวันทรงชัย | สนามมวยเวทีลุมพินี | แพ้น็อก | 5 |
เชิงอรรถ

↑  ธนูศึก ประสพชัย จับคู่พฤหัส โล่ห์เงิน เพื่อชกกับมะเฟือง วีระพล ในแบบสองต่อหนึ่ง
จูไค

| จูไค |
| --- | --- |
ที่เกิด: ญี่ปุ่น
แนวเพลง: เจ-ป็อป,ซอฟต์ร็อก
ช่วงปี: ค.ศ. 2004 - ปัจจุบัน
ค่ายเพลง: SISTUS RECORDS

สมาชิก: มานามิ วาตานาเบะ และ โยชิอากิ เดวะ

เว็บไซต์: http://www.jyukai.jp/
จูไค (ญี่ปุ่น: 樹海; โรมาจิ: Jyukai) เป็นวงดนตรีดูโอ ป็อป,ซอฟต์ร็อก ในสังกัดของ SISTUS RECORDS จากประเทศญี่ปุ่น
สมาชิก

มานามิ (ญี่ปุ่น: 愛未 ; โรมาจิ: Manami )
ชื่อจริง: มานามิ วาตานาเบะ (ญี่ปุ่น: 渡辺 愛未; โรมาจิ: Manami Watanabe)
วันเกิด: 28 ธันวาคม 1986
กรุ๊ปเลือด: A
เกิดที่: โอซาก้า
ตำแหน่งในวง: นักร้อง และ แต่งเนื้อเพลง
โยชิอากิ เดวะ (ญี่ปุ่น: 出羽 良彰 ; โรมาจิ: Yoshiaki Dewa )
วันเกิด: 26 กุมภาพันธ์ 1984
กรุ๊ปเลือด: O
เกิดที่: โอซาก้า
ตำแหน่งในวง: เล่นดนตรี, ทำนอง, เรียบเรียง
ผลงาน > ซิงเกิลแบบ Maxi

| # | รายละเอียดซิงเกิล | ยอดจำหน่าย |
| --- | --- | --- |
| เดบิว | อะนะตะ กะ อิตะ โมริ วางจำหน่าย: 15 มีนาคม, 2006  จากอัลบั้ม: Wild flower  อันดับใน 200 อันดับแรกของโอริก้อน: #16 | 19,172 |
| 2 | โค่ยบิโตะ โดวชิ วางจำหน่าย: 26 กรกฎาคม, 2006  จากอัลบั้ม: Wild flower  อันดับใน 200 อันดับแรกของโอริก้อน: #83 | 1,762 |
| 3 | โฮชิ อาคาริ วางจำหน่าย: 1 พฤศจิกายน, 2006  จากอัลบัม: Wild flower  อันดับใน 200 อันดับแรกของโอริก้อน: #84 | 1,369 |
| 4 | ซะคะเซะเตะ วะ อิเคนาอิ ฮานะ วางจำหน่าย: 25 เมษายน, 2007  จากอัลบัม: harvest  อันดับใน 200 อันดับแรกของโอริก้อน: #130 | --- |
| 5 | โคโมริอุตะ/ฮิเมะโกโตะ วางจำหน่าย: 12 กันยายน, 2007  จากอัลบัม: harvest  อันดับใน 200 อันดับแรกของโอริก้อน: #166 | --- |
| 6 | ไอ โนะ โฮชิ/ฮานามุเคะ โนะ เมโลดี้ วางจำหน่าย: 28 พฤศจิกายน, 2007  จากอัลบัม: harvest  อันดับใน 200 อันดับแรกของโอริก้อน: #115 | --- |
ผลงาน > อัลบั้ม

| # | รายละเอียดอัลบั้ม | ยอดจำหน่าย |
| --- | --- | --- |
| เดบิว | Wild flower วางจำหน่าย: 22 พฤศจิกายน, 2006  จากซิงเกิล: อะนะตะ กะ อิตะ โมริ, โค่ยบิโตะ โดวชิ และ โฮชิ อาคาริ  อันดับใน 200 อันดับแรกของโอริก้อน: #49 | 4,520 |
| 2 | harvest วางจำหน่าย: 12 ธันวาคม, 2007  จากซิงเกิล: ซะคะเซะเตะ วะ อิเคนาอิ ฮานะ, โคโมริอุตะ/ฮิเมะโกโตะ และ ไอ โนะ โฮชิ/ฮานามุเคะ โนะ เมโลดี้  อันดับใน 200 อันดับแรกของโอริก้อน: #84 | --- |
แหล่งข้อมูลอื่น

http://www.jyukai.jp/ เก็บถาวร 2010-07-15 ที่ เวย์แบ็กแมชชีน
นง

| นง |
| --- | --- |
のん
นงในเทศกาลหนังนานาชาติโตเกียวปี 2019
เกิด: เรนะ โนเน็ง (能年 玲奈)  (1993-07-13) 13 กรกฎาคม ค.ศ. 1993 (31 ปี) จังหวัดเฮียวโงะ ประเทศญี่ปุ่น
อาชีพ: นักแสดง, นางแบบ, นักร้อง
ปีปฏิบัติงาน: ค.ศ. 2006 – ปัจจุบัน
มีชื่อเสียงจาก: แค่วาดฝันให้โลกสวย
ส่วนสูง: 165 ซม.
นง (ญี่ปุ่น: のん; โรมาจิ: Non, 13 กรกฎาคม 1993 –) เป็น นักแสดง นางแบบ นักร้อง และ ยูทูบเบอร์ ชาวญี่ปุ่น ชื่อจริงและชื่อเดิมในวงการคือ เรนะ โนเน็ง (能年 玲奈) เกิดที่เมืองคามิกาวะ อำเภอคันซากิ จังหวัดเฮียวโงะ เป็นตัวแทนของค่ายเพลง KAIWA (RE) CORD
ธรรมคุ้มครองโลก

ธรรมคุ้มครองโลก ธรรม 2 ประการ ได้แก่ หิริ และ โอตตัปปะ
หิริ

หิริ (อ่านว่า หิ-ริ, หิ-หริ) แปลว่า ความละอายแก่ใจ ความละอายต่อบาป หิริ หมายถึงความละอายใจตัวเองต่อการทำความชั่วความผิด ต่อการประพฤติทุจริตทั้งหลายและความละอายใจตัวเองที่จะละเว้นไม่ทำความดีซึ่งควรจะทำให้เกิดมีในตน เช่นบิดามารดามีความละอายใจที่จะไม่ดูแลบุตรของตน เช่นนี้เรียกว่ามีหิริ
หิริ เกิดขึ้นได้ด้วยการคิดถึงการศึกษา ฐานะ ยศศักดิ์ ชาติตระกูลของตน คิดถึงความเสียหายที่จะเกิดขึ้น รวมกับความแกล้วกล้าของจิตใจที่จะไม่ทำชั่วเช่นนั้น
หิริ เป็นธรรมรักษาคุ้มครองโลก ทำให้โลกเกิดสันติ ทำให้คนเราอยู่กันอย่างสงบสุข เพราะคนที่มีหิริจะเกลียดความชั่ว และละอายที่จะทำความชั่วทั้งต่อหน้าและลับหลัง ทำให้ไม่ก่อความเดือดร้อนให้แก่โลกและสรรพสัตว์ทั้งปวง
โอตตัปปะ

โอตตัปปะ (อ่านว่า โอด-ตับ-ปะ) แปลว่า ความเกรงกลัว หมายถึงความสะดุ้งกลัวต่อผลของความชั่ว ต่อผลของความทุจริตที่ทำไว้
โอตตัปปะ เป็นอาการของจิตที่หวั่นไหวเมื่อจะทำความชั่ว เพราะกลัวความผิดที่จะตามให้ผลในภายหลัง เกิดขึ้นได้เพราะคิดถึงโทษหรือความทุกข์ที่จะเกิดขึ้นจากการทำชั่ว จากการประพฤติทุจริตของตน เช่น ตัวเองเองต้องเดือดร้อน เกิดความเสียหาย เสียทรัพย์สินเงินทอง เสียอิสรภาพ หรือถูกคนอื่นตำหนิติเตียน ถูกสังคมรังเกียจ เป็นต้น
โอตตัปปะ เป็นธรรมคุ้มครองโลกคู่กับหิริ เพราะคนที่มีโอตตัปปะย่อมกลัวที่จะทำความผิด ทำให้งดเว้นจากการประพฤติต่าง ๆ ได้ อันเป็นเหตุให้เกิดความร่มเย็นเป็นสุข เกิดสันติภาพขึ้น
นักรบนักศึกษาพม่า

นักรบนักศึกษาพม่า (Vigorous Burmese Student Warriors; ภาษาพม่า: မြန်မာ ကျောင်းသား စစ်သည်တော်များ အဖွဲ့ ) เป็นองค์กรที่ต่อต้านการปกครองของกองทัพพม่า องค์กรนี้กลายเป็นองค์กรก่อการร้ายในพ.ศ. 2542 หลังจากที่บุกยึดสถานทูตพม่าในกรุงเทพ
หลังการเลือกตั้ง พ.ศ. 2533 ในพม่า นักศึกษาพม่าหัวรุนแรงจำนวนหนึ่งได้หนีออกนอกประเทศไปยังประเทศเพื่อนบ้านรวมทั้งประเทศไทย องค์กรนี้ก่อตั้งในเดือนสิงหาคม พ.ศ. 2542 แนวทางการต่อสู้ขององค์กรนี้ตรงกันข้ามกับการต่อสู้อย่างสันติของแนวร่วมประชาธิปไตยของมวลนักศึกษาพม่า ในวันที่ 1 ตุลาคม พ.ศ. 2542 สมาชิกของกลุ่มนี้ได้บุกเข้าสถานทูตพม่าในประเทศไทยและจับคนในสถานทูตเป็นตัวประกัน 89 คน กลุ่มนี้เรียกร้องการเจรจาอย่างเปิดเผยระหว่างสันนิบาตแห่งชาติเพื่อประชาชาติและรัฐบาลพม่า และจัดตั้งรัฐสภาตามผลการเลือกตั้ง พ.ศ. 2533 ต่อมา กลุ่มนี้ได้ยอมปล่อยตัวประกัน และรัฐบาลไทยจัดเฮลิคอปเตอร์ไปส่งกลุ่มดังกล่าวที่ชายแดนไทย-พม่า
ธงชาติบุรุนดี

| --- | --- |


การใช้: ธงชาติ   
สัดส่วนธง: 3:5
ประกาศใช้: 28 มิถุนายน 1967  (แก้ไขส่วนธงเมื่อวันที่ 27 กันยายน 1982)
ลักษณะ: ธงรูปสี่เหลี่ยมผืนผ้า พื้นธงแบ่งเป็น 4 ส่วนด้วยกากบาททแยงสีขาว โดยช่องซ้ายและช่องขวาที่เกิดจากการแบ่งมีพื้นสีเขียว ช่องบนและช่องล่างพื้นสีแดง  กลางกากบาทนั้นเป็นรูปวงกลมสีขาว ภายในมีดาวหกแฉกสีแดงขอบเขียว 3 ดวง เรียงเป็นรูปสามเหลี่ยมด้านเท่า
 
ธงชาติบุรุนดี เป็นธงรูปสี่เหลี่ยมผืนผ้า กว้าง 3 ส่วน ยาว 5 ส่วน พื้นธงแบ่งเป็น 4 ส่วนด้วยกากบาททแยงสีขาว โดยช่องซ้ายและช่องขวาที่เกิดจากการแบ่งมีพื้นสีเขียว ช่องบนและช่องล่างพื้นสีแดง  กลางกากบาทนั้นเป็นรูปวงกลมสีขาว ภายในมีดาวหกแฉกสีแดงขอบเขียว 3 ดวง เรียงเป็นรูปสามเหลี่ยมด้านเท่า (แถวบน 1 ดวง แถวล่าง 2 ดวง) เริ่มใช้อย่างเป็นทางการเมื่อวันที่ 28 มีนาคม พ.ศ. 2520
ในธงนี้ สีเขียวหมายถึงความหวัง สีแดงหมายถึงการต่อสู้เพื่อเอกราช สีขาวหมายถึงความบริสุทธิ์ ดาวสีเขียวขอบแดงทั้งสามดวง หมายถึงกลุ่มชาติพันธุ์ 3 กลุ่มหลักของประเทศ ได้แก่ ชาวฮูตู (Hutu) ชาวทวา (Twa) และชาวทุตซี (Tutsi) และหมายถึงหลักการตามคำขวัญประจำชาติ 3 ข้อ คือ เอกภาพ การงาน และความก้าวหน้า
ธงชาติสมัยต่างๆ

1 ก.ค. 2515 - 28 พ.ย. 2519
28 - 29 พ.ย. 2519
29 พ.ย. 2519 - 28 มี.ค. 2520
แหล่งข้อมูลอื่น

ธงชาติบุรุนดี ที่ Flags of the World (อังกฤษ)
| ด ค กธงชาติของประเทศและดินแดนในทวีปแอฟริกา |
| --- | --- |
 กานา  กาบอง  กาบูเวร์ดี  กินี  กินี-บิสเซา  แกมเบีย  โกตดิวัวร์  คอโมโรส  เคนยา  แคเมอรูน  จิบูตี  ชาด  ซิมบับเว  ซูดาน  เซเชลส์  เซนต์เฮเลนา (สหราชอาณาจักร)  เซเนกัล  เซาตูแมอีปริงซีป  ซูดานใต้  เซียร์ราลีโอน  แซมเบีย  โซมาเลีย  ตูนีเซีย  โตโก  แทนซาเนีย  นามิเบีย  ไนจีเรีย  ไนเจอร์  บอตสวานา  บุรุนดี  บูร์กินาฟาโซ  เบนิน  มอริเชียส  มอริเตเนีย  มาดากัสการ์  มาลาวี  มาลี  โมซัมบิก  โมร็อกโก  ยูกันดา  รวันดา  เรอูว์นียง (ฝรั่งเศส)  ลิเบีย  เลโซโท  ไลบีเรีย  สาธารณรัฐคองโก  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  อียิปต์  เอธิโอเปีย  เอริเทรีย  เอสวาตินี  แองโกลา  แอฟริกาใต้  แอลจีเรีย
ธนู กุลชล

| ดร> ธนู กุลชล |
| --- | --- |
ธนู ใน พ.ศ. 2535

อธิการบดีมหาวิทยาลัยอัสสัมชัญ
ดำรงตำแหน่ง พ.ศ. 2559 – พ.ศ. 2559
ก่อนหน้า: มัทนา สานติวัตร
ถัดไป: บัญชา แสงหิรัญ
 
ข้อมูลส่วนบุคคล
เกิด: 11 กันยายน พ.ศ. 2484 (83 ปี)
ศาสนา: ศาสนาคริสต์ (โรมันคาทอลิก)
คู่สมรส: นงเยาว์ กุลชล

ธนู กุลชล สมาชิกวุฒิสภา จากการสรรหาสมาชิกวุฒิสภาไทย พ.ศ. 2551 เป็นอดีตอธิการบดีมหาวิทยาลัยกรุงเทพ และอดีตสมาชิกวุฒิสภา (ชุด ส.ว.แต่งตั้ง)  อธิการบดีมหาวิทยาลัยอัสสัมชัญ (ABAC)
ประวัติ

ธนู กุลชล หรือ ดร.ธนู กุลชล เกิดวันที่ 11 กันยายน พ.ศ. 2484 ที่โรงพยาบาลจุฬาลงกรณ์ กรุงเทพฯ สำเร็จการศึกษาระดับปริญญาตรี บริหารธุรกิจบัณฑิต สาขาบริหารธุรกิจ จากมหาวิทยาลัยกรุงเทพ ระดับปริญญาโท สาขาการเงิน มหาวิทยาลัยแฟร์เลย์ ดิคกินสัน สหรัฐอเมริกา ระดับปริญญาเอก สาขาการศึกษาชั้นสูง มหาวิทยาลัยเซาท์เทิร์น อิลลินอยส์ สหรัฐอเมริกา และหลักสูตรผู้บริหารชั้นสูง มหาวิทยาลัยฮาร์วาร์ด สหรัฐอเมริกา รวมทั้งหลักสูตรการป้องกันราชอาณาจักรภาครัฐร่วมเอกชน จากวิทยาลัยป้องกันราชอาณาจักร (ปรอ. รุ่นที่ 2)
ประสบการณ์ทำงาน

ดร.ธนู กุลชล เป็นกรรมการสภามหาวิทยาลัยกรุงเทพ ตั้งแต่ปี พ.ศ. 2522 เป็นต้นมา เคยดำรงตำแหน่งนายกสมาคมสถาบันอุดมศึกษาแห่งประเทศไทย และอธิการบดีมหาวิทยาลัยกรุงเทพ ต่อมาได้รับแต่งตั้งเป็นสมาชิกวุฒิสภา ในปี พ.ศ. 2539 และได้รับสรรหาเป็นสมาชิกวุฒิสภา ภาควิชาการ ในการสรรหาสมาชิกวุฒิสภาไทย พ.ศ. 2551
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 2 ทุติยดิเรกคุณาภรณ์ (ท.ภ.)
แหล่งข้อมูลอื่น

ดร.ธนู กุลชล[ลิงก์เสีย]
นักรบ

ภาพนักรบในยุคก่อนประวัติศาสตร์
นักรบ เป็นบุคคลที่มีความสามารถในด้านการต่อสู้ ฟันดาบ และเป็นกำลังสำคัญให้แก่ประเทศในการปกป้องบ้านเมือง ซึ่งนักรบก็เหมือนทหาร แต่ผู้คนใช้เป็นคำติดปากไป เพราะคำว่า นัก ก็คือผู้เชี่ยวชาญหรือเก่ง ส่วน รบ คือ การต่อสู้การโจมตี แต่ละประเทศก็มีนักรบที่แตกต่างกันออกไป เครื่องแบบ ศัสตราวุธ  เครื่องป้องกัน  รวมไปถึงวิธีการฝึกด้วย
ตำบลนางัว (อำเภอน้ำโสม)

| ตำบลนางัว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Ngua
ประเทศ: ไทย
จังหวัด: อุดรธานี
อำเภอ: น้ำโสม
พื้นที่
 • ทั้งหมด: 82 ตร.กม. (32 ตร.ไมล์)
ประชากร (2564)
 • ทั้งหมด: 4,266  คน
 • ความหนาแน่น: 52.02 คน/ตร.กม. (134.7 คน/ตร.ไมล์)
รหัสไปรษณีย์ : 41210
รหัสภูมิศาสตร์: 411801
 ส่วนหนึ่งของสารานุกรมประเทศไทย
ตำบลนางัว เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสม เป็นที่ตั้งของโรงเรียนน้ำโสมพิทยาคม ซึ่งเป็นโรงเรียนประจำอำเภอน้ำโสม
ประวัติ

วันที่ 6 ตุลาคม 2513 ตั้งตำบลนางัว แยกออกจากตำบลหนองแวง และตำบลน้ำโสม
วันที่ 16 มกราคม 2516 จัดตั้งสุขาภิบาลนางัว ในท้องที่บางส่วนของตำบลนางัว
วันที่ 27 พฤศจิกายน 2522 ตั้งตำบลบ้านหยวก แยกออกจากตำบลนางัว
วันที่ 31 มีนาคม 2524 ตั้งตำบลโสมเยี่ยม แยกออกจากตำบลนางัว
วันที่ 28 กันยายน 2525 จัดตั้งสุขาภิบาลน้ำโสม ในท้องที่บางส่วนของตำบลน้ำโสม และตำบลนางัว
วันที่ 23 ตุลาคม 2527 ตั้งตำบลโนนทอง แยกออกจากตำบลนายูง
วันที่ 15 กันยายน 2532 ตั้งตำบลศรีสำราญ แยกออกจากตำบลนางัว
วันที่ 25 พฤษภาคม 2542 ยกฐานะจากสุขาภิบาลนางัว และสุขาภิบาลน้ำโสม เป็นเทศบาลตำบลนางัว และเทศบาลตำบลน้ำโสม ตามลำดับ ด้วยผลของกฎหมาย
อาณาเขต

ทิศเหนือ ติดต่อกับตำบลโสมเยี่ยม (อำเภอน้ำโสม)
ทิศตะวันออก ติดต่อกับตำบลหนองแวง ตำบลสามัคคี (อำเภอน้ำโสม)
ทิศตะวันตก ติดต่อกับตำบลศรีสำราญ (อำเภอน้ำโสม)
ทิศใต้ ติดต่อกับตำบลบ้านหยวก (อำเภอน้ำโสม)
การปกครอง > การปกครองส่วนภูมิภาค

ตำบลนางัวแบ่งการปกครองออกเป็น 11 หมู่บ้านได้แก่
หมู่ที่ 1 บ้านนางัว
หมู่ที่ 2 บ้านเจริญสุข
หมู่ที่ 3 บ้านสันติสุข
หมู่ที่ 4 บ้านดงต้อง
หมู่ที่ 5 บ้านดงพัฒนา
หมู่ที่ 6 บ้านเจริญสุข
หมู่ที่ 7 บ้านไทยรุ่งเรือง
หมู่ที่ 8 บ้านศิริชัย
หมู่ที่ 9 บ้านโนนผาแดง
หมู่ที่ 10 บ้านดงพัฒนา
หมู่ที่ 11 บ้านสันติสุข
การปกครอง > การปครองส่วนท้องถิ่น

ท้องที่ตำบลนางัว ประกอบด้วยองค์กรปกครองส่วนท้องถิ่น 2 แห่ง ได้แก่
เทศบาลตำบลนางัว ครอบคลุมพื้นที่บางส่วนของตำบลนางัว และบางส่วนของตำบลศรีสำราญ
องค์การบริหารส่วนตำบลนางัว ครอบคลุมพื้นที่ตำบลนางัว (เฉพาะนอกเขตเทศบาลตำบลนางัว)
สถานศึกษา

โรงเรียนน้ำโสมพิทยาคม
สถานที่สำคัญ

วัดโขเขตตาราม บ้านนางัว หมู่ 1
ประเทศเคนยาในโอลิมปิกฤดูร้อน 2012

ประเทศเคนยา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
สรุปเหรียญรางวัล

| สรุปเหรียญแต่ละชนิดกีฬา> กีฬา | สรุปเหรียญแต่ละชนิดกีฬา> 1 ! | สรุปเหรียญแต่ละชนิดกีฬา> 2 ! | สรุปเหรียญแต่ละชนิดกีฬา> 3 ! | สรุปเหรียญแต่ละชนิดกีฬา> รวม |
| --- | --- | --- | --- | --- |
|  กรีฑา | 2 | 4 | 5 | 11 |
| รวม | 2 | 4 | 5 | 11 |
ธงชาติบาห์เรน

ธงชาติบาห์เรน สัดส่วน: 3:5
ธงชาติบาห์เรน (อาหรับ علم البحرين) มีลักษณะเป็นธงสี่เหลี่ยมผืนผ้า ภายในแบ่งออกเป็นสองส่วนด้วยเส้นฟันปลา 5 ซี่ ตามแนวตั้ง โดยทางด้านต้นธงเป็นพื้นสีขาว ส่วนทางด้านปลายธงเป็นสีแดง
ความหมายของสีแดง คือ เป็นสีของกลุ่มรัฐในแถบอ่าวเปอร์เซีย ส่วนสีขาวซึ่งต่อกับเส้นฟันปลาทางด้านต้นธงนั้น หมายถึงหลักปฏิบัติ 5 ประการของศาสนาอิสลาม
ประเทศบาห์เรนใช้ธงชาติแบบแรกสุดเป็นธงสีแดงเกลี้ยง ต่อมาในช่วงคริสต์ศตวรรษที่ 19 แถบสีขาวซึ่งแบ่งกับแถบสีแดงด้วยเส้นฟันปลาจึงเพิ่มเข้ามา เพื่อให้สามารถแยกแยะกับธงของประเทศข้างเคียงให้ชัดเจนขึ้น เดิมเส้นฟันปลานั้นเป็นเส้นฟันปลา 8 ซี่ ต่อมาจึงมีการลดจำนวนซี่ฟันปลาลงเหลือเพียง 5 ซี่ เมื่อ พ.ศ. 2545 โดยมีความหมายหลักปฏิบัติ 5 ประการของศาสนาอิสลาม ดังที่ปรากฏในปัจจุบัน
ธงชาติบาห์เรนมีความคล้ายคลึงกับธงชาติกาตาร์ ซึ่งมีขนาดใหญ่กว่าและมีสีที่เข้มกว่า
พัฒนาการ > ธงชาติ

ค.ศ. 1820 - 1932
ก่อน ค.ศ. 1820
ค.ศ. 1932 - 1972
ค.ศ. 1972 - 2002
พัฒนาการ > ธงประจำพระองค์

ค.ศ. 1932 - 1972
ค.ศ. 1972 - 2002
ตั้งแต่ ค.ศ. 2002
พัฒนาการ > ธงทหาร

กองทัพบาห์เรน
กองทัพบกบาห์เรน
กองทัพเรือบาห์เรน
กองทัพอากาศบาห์เรน
กระทรวงมหาดไทย
นักบุญผู้ช่วยศักดิ์สิทธิ์สิบสี่องค์

| นักบุญผู้ช่วยศักดิ์สิทธิ์สิบสี่องค์ |
| --- | --- |

นักบุญผู้ช่วยศักดิ์สิทธิ์สิบสี่องค์
เกิด: คริสต์ศตวรรษที่ 14 ในประเทศเยอรมนี
นิกาย: นิกายโรมันคาทอลิก
วันฉลอง: 8 สิงหาคม
องค์อุปถัมภ์: โรคระบาด
นักบุญผู้ช่วยศักดิ์สิทธิ์สิบสี่องค์ (ภาษาอังกฤษ: Fourteen Holy Helpers; ภาษาเยอรมัน:  Vierzehn Nothelfer) เป็นกลุ่มนักบุญทางคริสต์ศาสนานิกายโรมันคาทอลิกผู้เชื่อกันว่ามีอำนาจในการป้องกันภัยพิบัติโดยเฉพาะโรคร้าย  กลุ่ม “Nothelfer” หรือ “ผู้ช่วยยามยาก” ก่อตั้งเมื่อคริสต์ศตวรรษที่ 14 ในบริเวณไรน์แลนด์ในประเทศเยอรมนีในปัจจุบัน โดยมีสาเหตุมาจากโรคระบาดซึ่งอาจจะเป็นกาฬโรคก็เป็นได้
ในจำนวนนักบุญ 14 องค์ 3 องค์เป็นพรหมจารี: นักบุญมาร์กาเร็ตแห่งอันติโอก, นักบุญบาร์บารา และ นักบุญแคทเธอรีนแห่งอเล็กซานเดรีย  จากนักบุญ 3 องค์ก็เพิ่มเป็น 14 ที่จะเห็นในงานศิลปะ ลัทธินิยมนี้เริ่มในสำนักสงฆ์ที่เป็นที่เก็บพระธาตุของนักบุญ นักบุญทุกคนในกลุ่มยกเว้นนักบุญไจลส์ล้วนแต่เป็นมรณสักขีหรือผู้พลีชีพเพื่อศาสนา
นักบุญคริสโตเฟอร์ และ นักบุญไจลส์เป็นนักบุญเพื่อป้องกันเชื้อโรคโดยตรง นักบุญเด็นนิสเป็นนักบุญเพื่อผ่อนคลายการปวดหัว, นักบุญเบลสเป็นนักบุญสำหรับเมื่อเจ็บคอ, นักบุญอิราสมัสแห่งฟอร์เมียเป็นนักบุญสำหรับเวลาเจ็บท้อง, นักบุญบาร์บาราเมื่อเป็นไข้, นักบุญไวทัสเมื่อชัก,  นักบุญแพนทาลิออนเป็นผู้พิทักษ์แพทย์,  นักบุญไซริอาคัสเมื่อนอนเจ็บ,  นักบุญคริสโตเฟอร์, บาร์บารา และ แคทเธอรีนป้องกันการตายโดยไม่รู้ตัว นักบุญไจลส์ไว้สวดเพื่อสารภาพบาป  นักบุญยูสตัสเป็นผู้พิทักษ์เมื่อมีปัญหาในครอบครัว สำหรับสัตว์เลี้ยงที่ติดโรคก็ต้องสวดมนต์ต่อนักบุญจอร์จ, นักบุญเอลโม และนักบุญแพนทาลิออน นักบุญมาร์กาเร็ตป้องกันหญิงมีครรภ์
เมื่อลัทธินิยมนักบุญสิบสี่องค์เป็นที่แพร่หลายในคริสต์ศตวรรษที่ 16 สมเด็จพระสันตะปาปานิโคลัสที่ 5 ก็ให้พระคุณการุณย์ (indulgence) ให้แก้ผู้สักการะในลัทธิ แม้ว่านักบุญแต่ละองค์จะมีวันสมโภชของตนเองแต่การฉลองสำหรับ 14 องค์รวมกันทำกันในวันที่ 8 สิงหาคม แต่มิได้อยู่ในปฏิทินฉลองทางการของนิกายโรมันคาทอลิก เมื่อมีการเปลี่ยนแปลงปฏิทินเมื่อปี ค.ศ. 1969 วันฉลองของนักบุญบาร์บารา, นักบุญคริสโตเฟอร์, นักบุญมาร์กาเร็ต, นักบุญแคทเธอรีน ก็ถูกยกเลิกไปแต่สมเด็จพระสันตะปาปาจอห์น ปอลที่ 2 นำนักบุญแคทเธอรีนกลับมาฉลองอีก เมื่อปี ค.ศ. 2004
ดูเพิ่ม

วิกิมีเดียคอมมอนส์มีสื่อเกี่ยวกับ นักบุญนักบุญผู้ช่วยผู้ศักดิ์สิทธิ์สิบสี่องค์
นักบุญ
มรณสักขีของคริสเตียน
| ด ค กนักบุญผู้ช่วยศักดิ์สิทธิ์สิบสี่องค์ |
| --- | --- |
 นักบุญอาเกเทียส  นักบุญบาร์บารา  นักบุญเบลส  นักบุญแคเธอรินแห่งอะเล็กซานเดรีย  นักบุญคริสโตเฟอร์  นักบุญไซเรียคัส  นักบุญเดนิส  นักบุญอิราสมัสแห่งฟอร์เมีย  นักบุญยูสตาซ  นักบุญจอร์จ  นักบุญไจลส์  นักบุญมาร์กาเรตแห่งแอนติออก  นักบุญแพนทาลิออน  นักบุญไวทัส 
วัดอุทิศแก่นักบุญผู้ช่วยผู้ศักดิ์สิทธิ์สิบสี่องค์ที่แบมเบิร์ก ประเทศเยอรมนี
ธงชาติบูร์กินาฟาโซ

| --- | --- |


การใช้: ธงชาติ
สัดส่วนธง: 2:3
ประกาศใช้: 4 สิงหาคม พ.ศ. 2527
ลักษณะ: ธงสองสี ครึ่งบนพื้นสีแดง ครึ่งล่างสีเขียว กลางธงมีดาวห้าแฉกสีเหลือง
 
ธงชาติบูร์กินาฟาโซ เป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งครึ่งตามแนวนอน ครึ่งบนพื้นสีแดง ครึ่งล่างพื้นสีเขียว กลางธงมีรูปดาวห้าแฉกสีเหลือง 1 ดวง ธงนี้เริ่มใช้มาตั้งแต่วันที่ 4 สิงหาคม พ.ศ. 2527 หลังเหตุการณ์รัฐประหารในปีนั้น ซึ่งนำโดยร้อยเอกโตมาส์ ซังการา (Thomas Sankara - ต่อมาคือประธานาธิบดีคนแรกของประเทศนี้) สีในธงนี้ถือเป็นสีพันธมิตรแอฟริกาเช่นเดียวกับธงในหลายประเทศ ซึ่งมีต้นแบบมาจากธงชาติเอธิโอเปีย โดยสีแดงหมายถึงการต่อสู้ในการปฏิวัติประเทศ สีเขียวหมายถึงความหวังและความอุดมสมบูรณ์ ดาวสีเหลืองหมายถึงความมั่งคั่งด้วยทรัพยากรแร่ธาตุของประเทศ
ธงชาติอัปเปอร์วอลตา

ก่อนหน้านี้ดินแดนของบูร์กินาฟาร์โซในปัจจุบันมีชื่อเรียกว่า อัปเปอร์วอลตา ซึ่งรวมเป็นส่วนหนึ่งของประเทศมาลี ต่อมาจึงแยกตัวจากมาลีในปี พ.ศ. 2490 โดยยังคงอยู่ในกลุ่มอาณานิคมแอฟริกาตะวันตกของฝรั่งเศส  ธงชาติของอัปเปอร์วอลตาจึงได้มีการกำหนดให้ใช้ขึ้น โดยเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นแถบสีดำ-ขาว-แดง ตามแนวนอน เรียงลำดับแถบสีจากบนลงล่าง ลักษณะของธงดังกล่าวนี้พ้องกับธงชาติจักรวรรดิเยอรมัน ซึ่งล่มสลายไปตั้งแต่ปี พ.ศ. 2462 ส่วนที่มาของสีธงนั้น มาจากแม่น้ำสายหลัก 3 สายในดินแดนนี้ ได้แก่ แม่น้ำวอลตาดำ (Black Volta) แม่น้ำวอลตาขาว (White Volta) และ แม่น้ำวอลตาแดง (Red Volta) ธงนี้ใช้สืบมาจนกระทั่งเกิดการรัฐประหารและเปลี่ยนชื่อประเทศเป็นบูร์กินาฟาโซในวันที่ 4 สิงหาคม พ.ศ. 2527
ดูเพิ่ม

ตราแผ่นดินของบูร์กินาฟาโซ
อูนเซิลนุย
เพลงชาติอัปเปอร์วอลตา
แหล่งข้อมูลอื่น

ธงชาติบูร์กินาฟาโซ ที่ Flags of the World (อังกฤษ)
| ด ค กธงชาติของประเทศและดินแดนในทวีปแอฟริกา |
| --- | --- |
 กานา  กาบอง  กาบูเวร์ดี  กินี  กินี-บิสเซา  แกมเบีย  โกตดิวัวร์  คอโมโรส  เคนยา  แคเมอรูน  จิบูตี  ชาด  ซิมบับเว  ซูดาน  เซเชลส์  เซนต์เฮเลนา (สหราชอาณาจักร)  เซเนกัล  เซาตูแมอีปริงซีป  ซูดานใต้  เซียร์ราลีโอน  แซมเบีย  โซมาเลีย  ตูนีเซีย  โตโก  แทนซาเนีย  นามิเบีย  ไนจีเรีย  ไนเจอร์  บอตสวานา  บุรุนดี  บูร์กินาฟาโซ  เบนิน  มอริเชียส  มอริเตเนีย  มาดากัสการ์  มาลาวี  มาลี  โมซัมบิก  โมร็อกโก  ยูกันดา  รวันดา  เรอูว์นียง (ฝรั่งเศส)  ลิเบีย  เลโซโท  ไลบีเรีย  สาธารณรัฐคองโก  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  อียิปต์  เอธิโอเปีย  เอริเทรีย  เอสวาตินี  แองโกลา  แอฟริกาใต้  แอลจีเรีย 
ธงชาติอัปเปอร์วอลตา สัดส่วนธง 2:3